

ΕΕ5Τ 

Ρθ35θη: 8ί9Β 
(θΓη&θεΜθά) 

1_003ΐΪ0η: ΑΙίιβηΙ ΕΙΚηίΚο 
Τγρο9Γ3(ίο < 


14853 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 945 

18 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι, προϋποθέσεις, ύψος και διαδικασία καταβολής 
δαπανών μετακίνησης εκπαιδευτικών και διοικη¬ 
τικών υπαλλήλων του Υ.ΠΑΙ.Θ.Π.Α. που αποσπώ- 
νται στο εξωτερικό. 1 

Τροποποίηση της υπ’ αριθ. 19/2013 απόφασης Δημάρ¬ 
χου «Καθιέρωση υπερωριακής εργασίας υπαλλή¬ 
λων Ιδιωτικού Δικαίου Αορίστου Χρόνου» του Δή¬ 
μου Αγρίνιου για το έτος 2013. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΔΟΛ/ΚΕΠ/Φ4-21/ 
4621/12.2.2013 απόφαση του Υπουργού Διοικητι¬ 
κής Μεταρρύθμησης και Ηλεκτρονικής Διακυβέρ¬ 


νησης. 3 

Διόρθωση σφάλματος στην υπ’ αριθμ. οικ. 26588/ 
10120/15-03-2013 απόφαση που δημοσιεύθηκε στο 
ΦΕΚ 795/Β/5.4.2013. 4 


ΑΠΟΦΑΣΕΙ Σ 

Αριθμ. 2/17055/0022 (1) 


Όροι, προϋποθέσεις, ύψος και διαδικασία καταβολής 
δαπανών μετακίνησης εκπαιδευτικών και διοικητι¬ 
κών υπαλλήλων του Υ.ΠΑΙ.Θ.Π.Α. που αποσπώνται 
στο εξωτερικό. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των Νόμων: 

α) 4027/2011 άρ. 18 παρ. 15 και άρ. 23 παρ. 3 και 4 (ΦΕΚ 
233/Τ.Α74-11-2011), β) 2685/1999 (ΦΕΚ 35/τ.Α'/18.2.1999) 
«Κάλυψη δαπανών μετακινούμενων υπαλλήλων εντός και 
εκτός Επικράτειας και άλλες διατάξεις», γ) 1566/1985, άρ. 
66, παρ. 1,2 (ΦΕΚ 167/Α/30-9-1985) «Δομή και λειτουργία 
της πρωτοβάθμιας και δευτεροβάθμιας εκπαίδευσης και 
άλλες διατάξεις», δ) 2362/1995 (ΦΕΚ 247/τ.Α727.11.1995) 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις», όπως τροποποιήθηκε 
και συμπληρώθηκε με το ν. 3871/2010 (ΦΕΚ 141 Α') «Δη¬ 


μοσιονομική Διαχείριση και Ευθύνη», ε) 3833/2010 άρ. 1 
παρ. 2 (ΦΕΚ 40 Α') «Προστασία της Εθνικής Οικονομίας 
- Επείγοντα Μέτρα για την Αντιμετώπιση της Δημοσι¬ 
ονομικής Κρίσης», στ) 3845/2010 (ΦΕΚ 65 Α') «Μέτρα για 
την εφαρμογή του μηχανισμού στήριξης της ελληνικής 
οικονομίας από τα κράτη-μέλη της ζώνης του ευρώ και 
το Διεθνές Νομισματικό Ταμείο». 

2. Την υπ’ αριθ. Υ48/9-7-2012 (ΦΕΚ 2105/Β/9-7-2012) 
απόφαση του Πρωθυπουργού «Καθορισμός αρμοδιοτή¬ 
των του Αναπληρωτή Υπουργού Οικονομικών Χρήστου 
Σταϊκούρα». 

3. Την υπ’ αριθ. 2/56533/0022/10.10.2006 (ΦΕΚ 1535/Β/ 
19.10.06) υπουργική απόφαση καθορισμού χιλιομετρικής 
αποζημίωσης των μετακινούμενων υπαλλήλων για υπη¬ 
ρεσία με ιδιόκτητα μεταφορικά μέσα. 

4. Την υπ’ αριθ. Φ.821/1786Α'/109053/Ζ1/18-9-2012 (ΦΕΚ 
2622/τ. Β'/25-9-2012) υπουργική απόφαση καθορισμού 
διαδικασίας απόσπασης εκπαιδευτικών στο εξωτερικό, 
όρων, κριτηρίων, οργάνου επιλογής των υποψηφίων, 
διαδικασίας διαπίστωσης της γνώσης ξένης γλώσσας 
και περιπτώσεων απόσπασης εκπαιδευτικών με απο¬ 
δοχές και επιμίσθιο, χωρίς αποδοχές και επιμίσθιο ή 
μόνο με αποδοχές. 

5. Το γεγονός ότι προκαλείται δαπάνη σε βάρος του 
τακτικού προϋπολογισμού του Υ.ΠΑΙ.Θ.Π.Α. έτους 2013. Οι 
πιστώσεις που θα απαιτηθούν, ύψους δέκα οκτώ χιλιά¬ 
δων πεντακοσίων ογδόντα ευρώ (18.580 €), επτακοσίων 
πενήντα χιλιάδων ευρώ (750.000 €), εκατόν σαράντα 
χιλιάδων ευρώ (140.000 €) και επτακοσίων χιλιάδων 
ευρώ (700.000 €) έχουν εγγράφει στον ειδικό φορέα 
19-140 στους ΚΑΕ 0713, 0714, 0715 και 9711 αντίστοιχα. 
Αντίστοιχες πιστώσεις, το ύψος των οποίων δεν δύναται 
να εκτιμηθεί, δεδομένου ότι συναρτάται με τον αριθμό 
των αποσπάσεων, θα εγγράφονται στους προϋπολογι¬ 
σμούς των επόμενων οικονομικών ετών, αποφασίζουμε: 

Καθορίζουμε τις προϋποθέσεις, το ύψος και την δια¬ 
δικασία καταβολής: α) των οδοιπορικών εξόδων πρώτης 
μετάβασης στο εξωτερικό και οριστικής επιστροφής 
στην Ελλάδα των συντονιστών εκπαίδευσης, εκπαιδευ¬ 
τικών και διοικητικών υπαλλήλων που αποσπώνται στο 
εξωτερικό σύμφωνα με τις διατάξεις του Ν. 4027/2011, 
καθώς και των προστατευόμενων μελών των οικογενει¬ 
ών τους και β) των δαπανών μετακίνησης για εκτέλεση 
υπηρεσίας μέσα στη χώρα απόσπασης ή σε άλλη χώρα 
ή στην Ελλάδα, ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I. ΟΔΟΙΠΟΡΙΚΑ ΕΞΟΔΑ ΠΡΩΤΗΣ ΜΕΤΑΒΑΣΗΣ ΣΤΟ 
ΕΞΩΤΕΡΙΚΟ ΚΑΙ ΟΡΙΣΤΙΚΗΣ ΕΠΙΣΤΡΟΦΗΣ ΣΤΗΝ ΕΛΛΑΔΑ. 

Α. ΟΡΟΙ ΚΑΙ ΠΡΟΫΠΟΘΕΣΕΙΣ: 

1. Δικαιούχοι είναι οι εκπαιδευτικοί Πρωτοβάθμιας και 
Δευτεροβάθμιας Εκπαίδευσης, διοικητικοί υπάλληλοι και 
Συντονιστές Εκπαίδευσης (και τα προστατευόμενα μέλη 
της οικογένειάς τους) που αποσπώνται στο εξωτερικό 
σύμφωνα με τις ισχύουσες διατάξεις, ανεξάρτητα από 
τη χρονική διάρκεια της απόσπασης τους και την κατα¬ 
βολή ή μη ειδικού επιμισθίου ή τακτικών αποδοχών σε 
αυτούς. Η παρούσα ρυθμίζει τις μετακινήσεις πρώτης 
μετάβασης και οριστικής επιστροφής σχολικού έτους 
2011-2012 και εφεξής. 

2. Τα οδοιπορικά έξοδα καταβάλλονται για μία μόνη 
πρώτη μετάβαση σε χώρα του εξωτερικού και μία μόνη 
οριστική επιστροφή των δικαιούχων στην Ελλάδα, ανε¬ 
ξάρτητα από το συνολικό αριθμό των αποσπάσεων τους 
και η μετακίνηση πρέπει να έχει ως αφετηρία ή ως 
τόπο άφιξης την Ελλάδα. Η μετακίνηση από ή προς 
την Ελλάδα πρέπει να πραγματοποιείται εντός ενός 
έτους από την απόσπαση ή την λήξη ή την διακοπή της 
απόσπασης του εκπαιδευτικού ή διοικητικού υπαλλήλου 
(εξαιρουμένων των περιπτώσεων μη έγκαιρης αναχώ¬ 
ρησης λόγω προβλημάτων χορήγησης βίζας). 

3. Οι συντονιστές εκπαίδευσης, οι εκπαιδευτικοί ή οι 
διοικητικοί υπάλληλοι που αποσπώνται στο εξωτερικό 
υποχρεούνται να παραμείνουν στο εξωτερικό καθ' όλη 
τη διάρκεια της απόσπασής τους, όπως αυτή ορίζεται 
στην υπουργική απόφαση απόσπασης. Σε περίπτωση 
που διακόψουν την απόσπαση τους προ της λήξης της 
καθορισμένης διάρκειας με δική τους βούληση, επιστρέ¬ 
φουν τα οδοιπορικά έξοδα πρώτης μετάβασης και δεν 
λαμβάνουν τα έξοδα οριστικής επιστροφής στην Ελλά¬ 
δα. Το ίδιο ισχύει αν τους ανακαλέσει η αρμόδια Υπη¬ 
ρεσία είτε λόγω πλημμελούς άσκησης των καθηκόντων 
τους ή ανεπάρκειας στην άσκηση αυτών ή αδυναμίας 
ανταπόκρισης στα καθήκοντα τους, είτε λόγω συχνής 
και αδικαιολόγητης ή μακράς απουσίας από τα καθή- 
κοντά τους. 

Εξαιρούνται ρητά οι περιπτώσεις: α) Λήξης της θητεί¬ 
ας συντονιστή ή αναπληρωτή συντονιστή εκπαίδευσης 
ή της παράτασης αυτής, β) Αδυναμίας παραμονής σε 
χώρα του εξωτερικού λόγω προβλημάτων ανανέωσης 
βίζας ή εσωτερικών προβλημάτων της χώρας υποδοχής, 
αναταραχών, πολέμου κ,λπ., όπως ενδεικτικά αναφέρο- 
νται, γ) Παραίτησης ή απόλυσης του δικαιούχου λόγω 
συνταξιοδότησης του, οποιαδήποτε στιγμή κατά τη δι¬ 
άρκεια της απόσπασής του. δ) Διακοπής όχι αρχικής 
απόσπασης αλλά της πέραν της τριετίας παράτασης 
αυτής, εφόσον γίνει στο τέλος του διδακτικού έτους 
(την πέραν της τριετίας παράταση μπορεί να διακόψει 
ο εκπαιδευτικός οποτεδήποτε, αρκεί να μην γίνει στη 
διάρκεια του διδακτικού έτους) και ε) Ανάκλησης ή δια¬ 
κοπής της απόφασης απόσπασης από την ίδια την Υπη¬ 
ρεσία όταν η παραμονή του Συντονιστή Εκπαίδευσης 
ή του εκπαιδευτικού ή του διοικητικού υπαλλήλου δεν 
δικαιολογείται από υπηρεσιακούς λόγους ή καλείται να 
εξυπηρετήσει ανάγκες της ημεδαπής. Στις περιπτώσεις 
αυτές οι δικαιούχοι αποζημιώνονται κανονικά. 

4. Στους Συντονιστές Εκπαίδευσης, τους εκπαιδευτι¬ 
κούς ή διοικητικούς υπαλλήλους που αποσπώνται στο 
εξωτερικό δεν πρέπει να έχει χορηγηθεί κατά το παρελ¬ 
θόν αντίτιμο εισιτηρίου ή χιλιομετρική αποζημίωση πρώ¬ 


της μετάβασης ή οριστικής επιστροφής στους ίδιους 
ή και στα μέλη της οικογένειας τους από το Ελληνικό 
Δημόσιο ή άλλη πηγή. 

5. Σε περίπτωση συναπόσπασης εγγάμων εκπαιδευτι¬ 
κών ή διοικητικών υπαλλήλων δικαιούχοι είναι και οι δύο. 

Δικαιούχοι επίσης είναι και τα προστατευόμενα μέλη 
της οικογένειας των συντονιστών εκπαίδευσης και των 
εκπαιδευτικών ή διοικητικών υπαλλήλων που αποσπώ- 
νται στο εξωτερικό, όταν αυτά τους ακολουθούν στις 
ανωτέρω μετακινήσεις. Ως προστατευόμενα μέλη θεω¬ 
ρούνται ο ή η σύζυγος, εφόσον είναι άνεργος/η και μη 
συνταξιούχος και τα άγαμα τέκνα μέχρι τη συμπλήρωση 
του 20ου έτους της ηλικίας τους ή του 25ου, εφόσον 
αποδεδειγμένα φοιτούν σε ανώτερα ή ανώτατα εκπαι¬ 
δευτικά ιδρύματα της χώρας που έχει αποσπασθεί ο 
Συντονιστής Εκπαίδευσης, ο εκπαιδευτικός ή ο διοικητι¬ 
κός υπάλληλος και σε καμία περίπτωση πέραν της ολο¬ 
κλήρωσης των σπουδών τους ή της συμπλήρωσης του 
25ου έτους της ηλικίας τους. Για τον υπολογισμό της 
ηλικίας και στις δύο περιπτώσεις, ως έτος συμπλήρω¬ 
σης θεωρείται η λήξη του ημερολογιακού έτους, εντός 
του οποίου τα τέκνα συμπληρώνουν τις ηλικίες αυτές. 
Προστατευόμενα μέλη θεωρούνται τέλος και τα τέκνα 
που είναι σωματικά ή πνευματικά ανίκανα για άσκηση 
βιοποριστικού επαγγέλματος, ανεξαρτήτου ηλικίας, σε 
ποσοστό τουλάχιστον 50%. 

6. Τα οδοιπορικά έξοδα πρώτης μετάβασης και οριστι¬ 
κής επιστροφής καταβάλλονται στα προστατευόμενα 
μέλη της οικογένειας του δικαιούχου και σε περίπτωση 
θανάτου του στο εξωτερικό. 

7. Γ ια την καταβολή οδοιπορικών εξόδων πρώτης με¬ 
τάβασης και οριστικής επιστροφής των προστατευόμε- 
νων μελών της οικογένειας του δικαιούχου, απαιτείται 
επιπλέον: 

α. Να μετακινούνται στο εξωτερικό για μόνιμη εγκα¬ 
τάσταση, για όσο χρόνο διαρκέσει η θητεία του Συ¬ 
ντονιστή Εκπαίδευσης ή η απόσπαση του εκπαιδευτι¬ 
κού ή διοικητικού υπαλλήλου (σε περίπτωση πρώτης 
μετάβασης) ή να έχουν παραμείνει στο εξωτερικό με 
τον υπάλληλο καθ’ όλη την διάρκεια της θητείας η 
της απόσπασης (σε περίπτωση οριστικής επιστροφής) 
αντίστοιχα. 

β. Σε περίπτωση που δεν συνταξιδεύουν με το Συ¬ 
ντονιστή Εκπαίδευσης, τον εκπαιδευτικό ή διοικητικό 
υπάλληλο, η ημερομηνία της μετακίνησης τους, είτε 
προηγείται είτε ακολουθεί τη μετακίνηση του υπαλλή¬ 
λου, να μην απέχει από αυτήν χρονικό διάστημα μεγα¬ 
λύτερο των έξι μηνών. 

Οδοιπορικά έξοδα πρώτης μετάβασης και οριστικής 
επιστροφής δεν καταβάλλονται στις ακόλουθες περι¬ 
πτώσεις: 

α. Παράτασης απόσπασης. Στην περίπτωση αυτή 
οδοιπορικά έξοδα καταβάλλονται με την οριστική επι¬ 
στροφή. 

β. Διακοπής ή ανάκλησης της απόσπασης κατά την 
διάρκεια (μετά την έναρξη και προ της λήξης) οποιου- 
δήποτε από τα διδακτικά έτη που διαρκεί η απόσπαση, 
ύστερα από αίτηση των αποσπασμένων. Εξαιρούνται οι 
περιπτώσεις υπό στοιχεία α, β, γ και ε της παρ. 3 του 
παρόντος κεφαλαίου. 

γ. Διακοπής ή ανάκλησης της απόσπασης ή της προ 
της τριετίας παράτασής της προ της λήξης της με 
βούληση των αποσπασμένων. Εξαιρούνται οι περιπτώ- 

σεις υπό στοιχεία α, β, γ και ε της παρ. 3 του παρόντος 
κεφαλαίου. 

δ. Εφόσον έχουν καταβληθεί τα οδοιπορικά έξοδα 
πρώτης μετάβασης και οριστικής επιστροφής σε προ¬ 
ηγούμενη απόσπαση στο εξωτερικό στον ίδιο και τα 
μέλη της οικογένειας του. 

Β. ΑΝΑΓΝΩΡΙΖΟΜΕΝΕΣ ΔΑΠΑΝΕΣ: 

Οι δαπάνες των ανωτέρω μετακινήσεων αναγνωρίζο¬ 
νται εφόσον πραγματοποιούνται: 

1. αεροπορικώς στην οικονομική θέση 

2. με πλοίο και τρένο στην Β' ή οικονομική θέση (με 
δικαίωμα χρήσης κλινάμαξας Β' ή οικονομικής θέσης) 

3. με λεωφορεία που εκτελούν υπεραστικά ή διεθνή 
δρομολόγια καθώς και με προαστιακό σιδηρόδρομο 
πέραν της διαδρομής Μαγούλας-Πειραιά-Κορωπίου, ή 
του εκάστοτε αστικού δικτύου, μέχρι τον τόπο κατοικίας 
ή τον τόπο ανάληψης υπηρεσίας. 

4. με Ι.Χ.Ε. αυτοκίνητο κυριότητας του/της Συντονι- 
στή/στριας Εκπαίδευσης, εκπαιδευτικού ή διοικητικού 
υπαλλήλου ή του/της συζύγου, σύμφωνα με το άρθρο 
17, παρ. 4, Ν. 2685/1999 σε συνδυασμό με εδ. α, παρ. 
1, κοινή υπουργική απόφαση 2/56533/0022/19-10-2006 
(ΦΕΚ 1535/2006). 

Επιτρέπεται η διαδοχική χρήση διαφορετικών μέσων 
μεταφοράς. 

Στην περίπτωση 4 (χρήσης ΙΧΕ αυτοκινήτου) όταν οι 
αποσπασμένοι δεν συνοδεύονται από μέλη οικογένειας, 
καταβάλλεται η χιλιομετρική αποζημίωση σύμφωνα με 
τα οριζόμενα στο άρθρο 6 του Ν. 2685/99 σε συνδυ¬ 
ασμό με την υπ’ αριθμ. 2/56533/0022/19-10-2006 (ΦΕΚ 
1535/2006) κοινή υπουργική απόφαση. Η αποζημίωση 
αυτή δεν επιτρέπεται να υπερβαίνει συνολικά το αντί¬ 
τιμο του αεροπορικού εισιτηρίου, σύμφωνα με σχετική 
βεβαίωση των αεροπορικών εταιρειών. Σε περίπτωση 
που η διαδρομή αυτή δεν καλύπτεται από αεροπορική 
σύνδεση, καταβάλλεται η χιλιομετρική αποζημίωση ως 
ανωτέρω. 

Όταν οι αποσπασμένοι συνοδεύονται από μέλη οικο¬ 
γένειας τους, προστατευόμενα, όπως αυτά καθορίζονται 
στην παρ. 5 κεφ. Α. ανωτέρω, ή δικαιούχους (συναπό- 
σπαση συζύγων), η αποζημίωση προσαυξάνεται: 

- 50% εφόσον συνοδεύονται από το/τη σύζυγο (συ- 
ναποσπασμένο ή μη) ή τα τέκνα, ανεξαρτήτως αριθμού. 

-100% εφόσον συνοδεύονται από το/τη σύζυγο (συνα- 
ποσπασμένο/η ή μη) και τα τέκνα, ανεξαρτήτως αριθμού. 

Γ. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ 

Τα οδοιπορικά έξοδα πρώτης μετάβασης και οριστικής 
επιστροφής καταβάλλονται σε Ευρώ στον δικαιούχο με 
τακτικό ένταλμα πληρωμής που εκδίδεται στο όνομα 
του ή σε περίπτωση ομαδικής αποστολής δικαιολογη- 
τικών στο όνομα του πρώτου της σχετικής κατάστασης 
και το ποσό κατατίθεται στον τραπεζικό λογαριασμό 
κάθε δικαιούχου μέσω διατραπεζικού συστήματος από 
την Ενιαία Αρχή Πληρωμής. Σε περίπτωση συναπόσπα- 
σης εγγάμων Συντονιστών εκπαίδευσης ή αναπληρωτών 
τους, εκπαιδευτικών ή διοικητικών υπαλλήλων, δικαιού¬ 
χοι είναι και οι δύο σύζυγοι και το σχετικό χρηματικό 
ένταλμα εκδίδεται στο όνομα του συζύγου εκείνου που 
θα υποβάλει την αίτηση και περιλαμβάνει το αντίτιμο 
των εισιτηρίων ή τη χιλιομετρική αποζημίωση και των 
δύο, καθώς και τυχόν μελών της οικογένειας τους- 
τέκνων που τους συνοδεύουν, σύμφωνα με τους όρους 
που αυτό καταβάλλεται στους έγγαμους που μετοικούν 


με την οικογένεια τους, όπως ανωτέρω κεφ. Β, δηλ. με 
προσαύξηση 50% για το συναποσπασμένο/η σύζυγο 
και 100% αν συνοδεύονται από προστατευόμενα τέκνα. 

Τα δικαιολογητικά που απαιτούνται για την καταβολή 
της δαπάνης οδοιπορικών εξόδων πρώτης μετάβασης 
και οριστικής επιστροφής καθορίζονται ως ακολούθως: 

1. Αίτηση του εκπαιδευτικού ή διοικητικού υπαλλήλου 
από την οποία θα προκύπτει η συγκεκριμένη απαίτηση 
του, διεύθυνση κατοικίας στην Ελλάδα, αριθμός φορο¬ 
λογικού μητρώου και ΙΒΑΝ τραπεζικού λογαριασμού. 

2. Αντίγραφο απόφασης απόσπασης στο εξωτερικό ή 
διακοπής ή λήξης της απόσπασης. 

3. Αντίγραφο πράξης ανάληψης υπηρεσίας είτε στο 
εξωτερικό αν πρόκειται για πρώτη μετάβαση, είτε στην 
Ελλάδα προκειμένου για οριστική επιστροφή. Επιση- 
μαίνεται ότι αν ο δικαιούχος αδυνατεί να παρουσιάσει 
πράξη ανάληψης πρέπει να προσκομίσει οποιοδήποτε 
έγγραφο δικαιολογεί την έλλειψη της όπως αναρρω- 
τική άδεια που δικαιολογεί τη μη ανάληψη υπηρεσίας 
στο εξωτερικό έγκριση ή έστω πρωτοκολλημένη αίτη¬ 
ση συνταξιοδότησης, αναρρωτική άδεια, εκπαιδευτική 
άδεια, άδεια ανατροφής κ,λπ., όπως ενδεικτικά και όχι 
περιοριστικά αναφέρονται σε περίπτωση οριστικής επι¬ 
στροφής. 

4. Ημερολόγιο κίνησης συμπληρωμένο από τον εκπαι¬ 
δευτικό από το οποίο θα προκύπτει το ονοματεπώνυμο 
του δικαιούχου και των μελών της οικογένειας του, εάν 
έχουν μετακινηθεί μαζί του, η ημερομηνία μετακίνησης, 
η διαδρομή που πραγματοποιήθηκε και το χρηματικό 
ποσό για το οποίο υπάρχει απαίτηση. 

5. Υπεύθυνη δήλωση του άρθρου 8 του Ν. 1599/86 του 
εκπαιδευτικού ή διοικητικού υπαλλήλου από την οποία 
θα προκύπτει: 

α. ότι δεν έχει λάβει από άλλο φορέα το αντίτιμο ει¬ 
σιτηρίου του ιδίου και των μελών της οικογένειας του, 
για την συγκεκριμένη μετακίνηση. 

β. ότι δεν έχει καταβληθεί κατά το παρελθόν το αντί¬ 
τιμο εισιτηρίου πρώτης μετάβασης ή οριστικής επιστρο¬ 
φής στον ίδιο ή /και στα μέλη της οικογένειας του. 

Υπεύθυνη δήλωση απαιτείται και στην περίπτωση 
που χρησιμοποιείται ΙΧΕ αυτοκίνητο, από την οποία 
θα προκύπτουν η πλήρης κυριότητα ή το ποσοστό συ- 
νιδιοκτησίας, η μάρκα και ο αριθμός κυκλοφορίας του 
αυτοκινήτου, η διαδρομή που πραγματοποιήθηκε και η 
μη λήψη σχετικής αποζημίωσης για τη συγκεκριμένη 
διαδρομή από το δικαιούχο ή από το σύζυγο-ιδιοκτήτη 
του οχήματος. 

γ. στην περίπτωση που μετακινείται μαζί του η οικο¬ 
γένεια, ότι ο/η σύζυγος δεν εργάζεται ούτε είναι συ¬ 
νταξιούχος ή ότι είναι συναποσπασμένος/η, επίσης ότι 
ο/η σύζυγος και τα παιδιά μετακινούνται στο εξωτερικό 
(όταν πρόκειται για απόσπαση) για μόνιμη εγκατάσταση 
όσο χρόνο διαρκέσει η απόσπαση ή από το εξωτερικό 
(όταν πρόκειται για διακοπή ή λήξη της απόσπασης) 
όπου είχαν εγκατασταθεί μαζί του καθ’ όλη την διάρκεια 
της απόσπασης. 

Το περιεχόμενο των υπευθύνων δηλώσεων του άρ¬ 
θρου 8 του Ν. 1599/1986 που αναφέρονται παραπάνω 
μπορεί να περιλαμβάνεται σε μία. 

6. Πιστοποιητικό οικογενειακής κατάστασης σε περί¬ 
πτωση που μετακινείται με την οικογένεια του. 

7. Απόκομμα ή αποκόμματα αεροπορικών, σιδηροδρο¬ 
μικών ή ακτοπλοϊκών εισιτηρίων καθώς και εισιτηρίων 

λεωφορείων που εκτελούν υπεραστικά ή διεθνή δρο¬ 
μολόγια. 

Όταν πρόκειται για αεροπορικά εισιτήρια: 

α. εάν η έκδοσή τους γίνεται μέσω γραφείου ταξι- 
διών, δεν είναι απαραίτητη η εκτύπωση τους, αρκεί 
η προσκόμιση εξοφλητικής απόδειξης, στην οποία θα 
αναγράφεται το ονοματεπώνυμο του μετακινούμενου 
και η αξία του εισιτηρίου. 

β. εάν η έκδοσή τους γίνεται ηλεκτρονικά, αρκεί η 
εκτύπωση της επιβεβαίωσης έκδοσης εισιτηρίου, όπου 
θα αναγράφεται το ποσό που κατεβλήθη. 

γ. κάρτες επιβίβασης και στις δύο ανωτέρω περι¬ 
πτώσεις. Στην περίπτωση απώλειας αυτών μπορεί να 
προσκομιστεί βεβαίωση πτήσης της αεροπορικής εται¬ 
ρείας με την οποία ταξίδεψε ο δικαιούχος. Σε περίπτω¬ 
ση αδυναμίας υποβολής της σχετικής βεβαίωσης, είτε 
γιατί η αεροπορική εταιρεία δεν τηρεί αρχεία είτε γιατί 
επιβαρύνεται ο δικαιούχος με επιπλέον χρέωση για την 
έκδοση της, αρκεί υπεύθυνη δήλωση του άρθρου 8 του 
Ν. 1599/86 του δικαιούχου περί απώλειας των καρτών 
επιβίβασης και η εκτύπωση του εισιτηρίου, διότι είναι 
ονομαστικό και ως εκ τούτου δεν μπορεί να ταξιδέψει 
άλλος στην θέση του αναγραφόμενου. 

Όσον αφορά τα σιδηροδρομικά ή ακτοπλοϊκά εισιτή¬ 
ρια θα συνοδεύονται από εξοφλητική απόδειξη μόνο 
στην περίπτωση που δεν αναγράφεται πάνω σ' αυτά η 
χρηματική τους αξία. 

8. Όταν η μετακίνηση πραγματοποιείται με Ι.Χ.Ε. αυ¬ 
τοκίνητο αντί για τα δικαιολογητικά της παραγράφου 
7, απαιτούνται: 

- Εφόσον στην διαδρομή χρησιμοποιείται πλοίο, το/τα 
εισιτήριο/α του πλοίου, επιβατών και ΙΧΕ αυτοκινήτου. 

- Εφόσον η διαδρομή πραγματοποιείται μόνο με αυ¬ 
τοκίνητο και εφόσον αυτή περιλαμβάνει διελεύσεις συ¬ 
νόρων χωρών της ΕυρωπάίκήςΈνωσης, ο εκπαιδευτικός 
ή διοικητικός υπάλληλος θα πιστοποιεί την διαδρομή 
με υπεύθυνη δήλωση του άρθρου 8 του Ν. 1599/86, σε 
διαφορετική δε περίπτωση με τις αντίστοιχες σφραγί¬ 
δες του διαβατηρίου του. 

- Φωτοαντίγραφα της άδειας κυκλοφορίας του χρη- 
σιμοποιηθέντος αυτοκινήτου και της άδειας οδήγησης 
του οδηγού-δικαιούχου ή του/της συζύγου. 

- Βεβαίωση χιλιομετρικής απόστασης μεταξύ της πό¬ 
λης - έδρα σχολείου τοποθέτησης στο εξωτερικό και 
του τόπου κατοικίας ή του τόπου όπου βρίσκεται η 
οργανική θέση του εκπαιδευτικού ή διοικητικού υπαλ¬ 
λήλου στην Ελλάδα. 

Ειδικές περιπτώσεις: 

1. Όταν ο/η δικαιούχος είναι διαζευγμένος και μετοικεί 
με το/τα τέκνο/α, δεν απαιτείται να προσκομίσει επιπλέ¬ 
ον δικαιολογητικά (π.χ. δικαστική απόφαση ή ιδιωτικό 
συμφωνητικό επιμέλειας), αρκεί να προκύπτει η σχέση 
πατρότητας/ μητρότητας από πιστοποιητικό οικογενει¬ 
ακής κατάστασης ή άλλο επίσημο δημόσιο έγγραφο. 

2. Όταν ο/η δικαιούχος είναι άγαμος πατέρας και 
μετοικεί με το/τα τέκνο/α, απαιτείται να προσκομίσει 
πλέον των άλλων δικαιολογητικών: α) πιστοποιητικό 
οικογενειακής κατάστασης έστω κι αν το τέκνο ανή¬ 
κει στην μερίδα της μητέρας ή οποιοδήποτε δημόσιο 
έγγραφο από το οποίο να προκύπτει η πατρότητα και 
β) είτε συμβολαιογραφική πράξη αναγνώρισης του τέ¬ 
κνου (ή οποιοδήποτε έγγραφο υποκαθιστά αυτήν στην 
αλλοδαπή), είτε υπεύθυνη δήλωση της μητέρας ότι συ- 


ναινεί στην μετοίκηση του τέκνου. Απόφαση ή συμφω¬ 
νητικό για την επιμέλεια του τέκνου δεν απαιτούνται. 

3. Σε περίπτωση θανάτου του δικαιούχου, οποιαδήπο¬ 
τε στιγμή κι αν έλαβε χώρα, την αποζημίωση οδοιπορι¬ 
κών οριστικής επιστροφής λαμβάνουν τα προστατευ- 
όμενα μέλη εφόσον είχαν εγκατασταθεί μαζί του στο 
εξωτερικό, προσκομίζοντας επιπλέον ληξιαρχική πράξη 
θανάτου του δικαιούχου και πιστοποιητικό εγγύτερων 
συγγενών/Εκδοση κληρονομητηρίου δεν απαιτείται. 

4. Στην περίπτωση τέκνων που έχουν συμπληρώσει 
το 20ο έτος της ηλικίας τους: α) όταν είναι πνευματικά 
ή σωματικά ανίκανα για άσκηση βιοποριστικού επαγ¬ 
γέλματος, απαιτείται επιπλέον σχετική γνωμάτευση της 
αρμόδιας υγειονομικής επιτροπής, β) όταν φοιτούν σε 
Ανώτερα ή Ανώτατα εκπαιδευτικά ιδρύματα, απαιτείται 
επιπλέον βεβαίωση ή πιστοποιητικό Σπουδών από τα 
ιδρύματα αυτά. 

Δ. ΚΡΑΤΗΣΕΙΣ 

Τα οδοιπορικά έξοδα πρώτης μετάβασης και οριστικής 
επιστροφής δεν υποβάλλονται σε καμία κράτηση. 

II. ΜΕΤΑΚΙΝΗΣΕΙΣ ΑΠΟ ΣΧΟΛΕΙΟ ΣΕ ΣΧΟΛΕΙΟ Ή ΑΠΟ 
ΣΧΟΛΕΙΟ ΣΕ ΓΡΑΦΕΙΟ ΣΥΝΤΟΝΙΣΤΗ ΕΚΠΑΙΔΕΥΣΗΣ ΕΞΩ¬ 
ΤΕΡΙΚΟΥ ΓΙΑ ΣΥΜΠΛΗΡΩΣΗ ΩΡΑΡΙΟΥ 

Α. ΟΡΟΙ ΚΑΙ ΠΡΟΫΠΟΘΕΣΕΙΣ 

1. Να έχει προηγηθεί των μετακινήσεων πράξη του 
οικείου Συντονιστή Εκπ/σης και σε περίπτωση που δεν 
υπάρχει του νόμιμου αναπληρωτή του ή της οικείας 
διπλωματικής αρχής του εξωτερικού, με την οποία ο 
εκπαιδευτικός θα τοποθετείται σε περισσότερα από 
ένα σχολεία που βρίσκονται σε διαφορετικές πόλεις 
ή σε σχολείο και σε Γ ραφείο Συντονιστή Εκπαίδευσης 
που η έδρα του βρίσκεται σε άλλη πόλη από αυτή του 
σχολείου. Από την ίδια πράξη πρέπει να ορίζονται και 
οι ημέρες της εβδομάδας που θα μετακινείται ο εκπ/κός 
κατά το συγκεκριμένο χρονικό διάστημα του σχολικού 
έτους. Σε εξαιρετικές περιπτώσεις η ανωτέρω πράξη 
δύναται να έχει αναδρομική ισχύ έως και 30 ημέρες. 

2. Να μην έχει καταβληθεί στο δικαιούχο εκπαιδευτικό 
για τον ίδιο σκοπό αποζημίωση από άλλη πηγή. 

3. Σε περίπτωση πραγματοποίησης των ανωτέρω με¬ 
τακινήσεων με Ι.Χ.Ε. αυτοκίνητο, αυτό θα πρέπει να είναι 
ιδιοκτησίας του/της εκπαιδευτικού ή της/του συζύγου, 
σύμφωνα με το άρθρο 17, παρ. 4 του Ν. 2685/1999. 

4. Η συμπλήρωση ωραρίου να μην πραγματοποιείται 
στην πόλη όπου διαμένει ο εκπαιδευτικός. 

Β. ΑΝΑΓΝΩΡΙΖΟΜΕΝΕΣ ΔΑΠΑΝΕΣ 

Οι δαπάνες των ανωτέρω μετακινήσεων αναγνωρί¬ 
ζονται εφόσον συντρέχουν οι προϋποθέσεις της πα¬ 
ραγράφου Α' και υποβάλλονται τα δικαιολογητικά της 
παραγράφου Γ. 

Γ. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ 

Η καταβολή του αντιτίμου του εισιτηρίου ή της απο¬ 
ζημίωσης ανά χιλιόμετρο γίνεται με έκδοση τακτικού 
εντάλματος πληρωμής στο όνομα του δικαιούχου εκ¬ 
παιδευτικού ή στο όνομα του πρώτου δικαιούχου σε 
περίπτωση σύνταξης ομαδικής κατάστασης πληρωμής 
και το ποσό κατατίθεται στον τραπεζικό λογαριασμό 
έκαστου δικαιούχου μέσω διατραπεζικού συστήματος 
από την Ενιαία Αρχή Πληρωμής. 

Για την αναγνώριση και εκκαθάριση των ανωτέρω 
δαπανών απαιτούνται τα ακόλουθα δικαιολογητικά: 

1. Πράξη του οικείου Συντονιστή Εκπ/σης και σε περί¬ 
πτωση που δεν υπάρχει του νόμιμου αναπληρωτή του ή 

της οικείας διπλωματικής αρχής του εξωτερικού, με την 
οποία ο εκπ/κός θα τοποθετείται σε περισσότερα από 
ένα σχολεία που βρίσκονται σε διαφορετικές πόλεις ή σε 
σχολείο και σε Γραφείο Συντονιστή Εκπ/σης που η έδρα 
του βρίσκεται σε άλλη πόλη από αυτή του σχολείου. 
Από την ίδια πράξη πρέπει να ορίζονται και οι ημέρες 
της εβδομάδας που θα μετακινείται ο εκπ/κός κατά το 
συγκεκριμένο χρονικό διάστημα του σχολικού έτους. 

2. Βεβαίωση της προϊσταμένης αρχής του εκπ/κού 
στο εξωτερικό (Συντονιστή Εκπ/σης ή αναπληρωτή του 
ή πρεσβείας ή προξενείου) από την οποία θα προκύ¬ 
πτει ότι τα σχολεία ή το σχολείο και το Γ ραφείο του 
Συντονιστή Εκπ/σης, στα οποία μετακινείται ο εκπ/κός, 
λειτουργούν σε διαφορετικές πόλεις και η μία δεν είναι 
προάστιο της άλλης. 

3. Ημερολόγιο κίνησης του εκπ/κού, θεωρημένο από 
την προϊσταμένη του αρχή στο εξωτερικό, στο οποίο θα 
βεβαιώνεται η πραγματοποίηση των αναφερόμενων με¬ 
τακινήσεων. Από το ημερολόγιο αυτό πρέπει να προκύ¬ 
πτουν αναλυτικά οι ημερομηνίες κατά τις οποίες πραγ¬ 
ματοποιήθηκαν οι μετακινήσεις, οι πόλεις στις οποίες 
μετακινείται και η μεταξύ τους χιλιομετρική απόσταση. 

4. α) Στην περίπτωση μετακίνησης του εκπαιδευτικού 
με Ι.Χ.Ε. αυτοκίνητο από την πόλη έδρα του σχολείου 
κύριας τοποθέτησης στην πόλη έδρα άλλου σχολείου 
προς συμπλήρωση ωραρίου, καταβάλλεται το ποσό που 
ισχύει κάθε φορά ανά χιλιόμετρο για τη μετακίνηση του 
υπαλλήλου στο εσωτερικό. Στην περίπτωση που ο τό¬ 
πος διαμονής του εκπ/κού δεν συμπίπτει με μία από τις 
πόλεις στις οποίες βρίσκονται τα σχολεία ή το/τα σχο¬ 
λεία και το Γ ραφείο Συντονιστή Εκπαίδευσης που έχει 
τοποθετηθεί, καταβάλλεται το ποσό που ισχύει κάθε 
φορά ανά χιλιόμετρο για τη μετακίνηση του υπαλλήλου 
στο εσωτερικό, για τη χιλιομετρική απόσταση μεταξύ 
της πόλης-έδρα του σχολείου κύριας τοποθέτησης και 
της πόλης-έδρα του σχολείου ή της πόλης-έδρα του 
Γ ραφείου Συντονιστή στο οποίο έχει τοποθετηθεί για 
συμπλήρωση ωραρίου. 

Η αναγνώριση της δαπάνης είναι δυνατή βάσει: 

(ι) Σχετικής υπεύθυνης δήλωσης του άρθρου 8 του 
Ν. 1599/1986 του εκπαιδευτικού, από την οποία θα προ¬ 
κύπτει η ιδιοκτησία του αυτοκινήτου, η μάρκα του, ο 
αριθμός κυκλοφορίας του, ο αριθμός άδειας οδήγησης, 
και η χρησιμοποίηση του από τον εκπαιδευτικό για τη 
συγκεκριμένη μετακίνηση του την ορισμένη ημερομη¬ 
νία. Εφόσον ο/η εκπ/κός μετακινείται με αυτοκίνητο 
ιδιοκτησίας της/του συζύγου, απαιτείται και υπεύθυνη 
δήλωση του/της κατόχου του αυτοκινήτου, στην οποία 
να δηλώνει ότι παραχώρησε το όχημα του/της (μάρκα, 
αριθμός κυκλοφορίας) στην/στον εκπ/κό για τις συ¬ 
γκεκριμένες μετακινήσεις και κατά το συγκεκριμένο 
χρονικό διάστημα. 

(ιι) Φωτοαντιγράφου της άδειας κυκλοφορίας του 
χρησιμοποιηθέντος αυτοκινήτου επίσημα επικυρωμένου. 

(ιιι) Βεβαίωσης της αρμόδιας ξένης αρχής ή της οικεί¬ 
ας διπλωματικής αρχής, από την οποία θα προκύπτει η 
χιλιομετρική απόσταση μεταξύ των πόλεων στις οποίες 
βρίσκονται τα σχολεία ή το/τα σχολεία και το Γ ραφείο 
Συντονιστή Εκπαίδευσης στα οποία μετακινείται. 

β) Εάν η μετακίνηση γίνεται με τα συνήθη συγκοι¬ 
νωνιακά μέσα μεταφοράς εκτός αεροπλάνου και υπο¬ 
βάλλονται αποκόμματα εισιτηρίων, καταβάλλεται στον 
εκπαιδευτικό η αξία των εισιτηρίων. 


Σε περίπτωση έκδοσης και χρησιμοποίησης κάρτας 
για τις μετακινήσεις αυτές, εφόσον αυτή είναι συμφέ- 
ρουσα για το Δημόσιο, απαιτούνται τα ακόλουθα: 

(ι) Η πρωτότυπη κάρτα που χρησιμοποίησε ο εκπαιδευ¬ 
τικός και βεβαίωση της αρχής που την εξέδωσε για την 
αξία της.. Όταν αυτή χρησιμοποιείται σε συνδυασμό με 
μηνιαία κουπόνια, υποβάλλονται αυτά μαζί με φωτοαντί¬ 
γραφο της κάρτας επίσημα επικυρωμένο. Όταν αυτή ανα¬ 
νεώνεται με καταβολή μηνιαίας συνδρομής μέσω τραπέ- 
ζης, υποβάλλονται τα αντίστοιχα αποδεικτικά κατάθεσης 
και φωτοαντίγραφο της κάρτας επίσημα επικυρωμένο. 

(ιι) Βεβαίωση της αρμόδιας ξένης αρχής για την τιμή 
του εισιτηρίου Β' θέσης των διαδρομών που πραγμα¬ 
τοποιήθηκαν στις συγκεκριμένες ημερομηνίες. 

5. Υπεύθυνη δήλωση του άρθρου 8 του Ν. 1599/1986 του 
μετακινούμενου εκπ/κού, από την οποία θα προκύπτουν 
η πόλη διαμονής του κατά το συγκεκριμένο χρονικό 
διάστημα καθώς και ότι για τον ίδιο σκοπό δεν του 
καταβλήθηκε αποζημίωση από άλλη πηγή. 

6. Αίτηση του δικαιούχου εκπ/κού, με την οποία θα 
υποβάλει τα ανωτέρω δικαιολογητικά στη Δ.Ο.Υ. του 
Υπουργείου Παιδείας και Θρησκευμάτων, Πολιτισμού 
και Αθλητισμού. 

7. Αντίγραφο της απόφασης απόσπασης στο εξωτε¬ 
ρικό του/της εκπ/κού. 

Συμπληρωματικά, δύναται να ζητηθεί οποιοδήποτε 
άλλο δικαιολογητικά κριθεί κατά περίπτωση αναγκαίο 
για την αναγνώριση και έγκριση της συγκεκριμένης δα¬ 
πάνης μετακίνησης. 

Το περιεχόμενο των υπεύθυνων δηλώσεων του άρ¬ 
θρου 8 του Ν. 1599/1986 που αναφέρονται παραπάνω, 
μπορεί να περιλαμβάνεται σε μία. 

Δ. ΙΣΟΤΙΜΙΑ 

Στις περιπτώσεις που η δαπάνη αγοράς εισιτηρίων 
πραγματοποιείται σε ξένο νόμισμα, η αποζημίωση υπο¬ 
λογίζεται με βάση την ισοτιμία της ημερομηνίας έναρ¬ 
ξης των μετακινήσεων. 

III. ΜΕΤΑΚΙΝΗΣΕΙΣ ΓΙΑ ΕΚΤΕΛΕΣΗ ΥΠΗΡΕΣΙΑΣ ΕΝΤΟΣ 
ΤΗΣ ΙΔΙΑΣ ΧΩΡΑΣ ΑΠΟΣΠΑΣΗΣ Ή ΣΕ ΑΛΛΗ ΧΩΡΑ ΤΟΥ 
ΕΞΩΤΕΡΙΚΟΥ 

Α. ΟΡΟΙ ΚΑΙ ΠΡΟΫΠΟΘΕΣΕΙΣ 

1. Να έχει προηγηθεί η υποβολή πρότασης για έγκρι¬ 
ση προγράμματος μετακίνησης στη ΔΙ.Π.Ο.Δ.Ε. του Υπ. 
Παιδείας και Θρησκευμάτων, Πολιτισμού και Αθλητισμού 
είκοσι (20) ημέρες πριν την έναρξη της μετακίνησης. 
Σε περίπτωση έκτακτης ανάγκης, η πρόταση μπορεί 
να γίνει γνωστή στην ανωτέρω διεύθυνση και με ηλε¬ 
κτρονική αλληλογραφία (θ-πιαίΙ) ή τηλεομοιοτυπία (ίαχ). 
Το πρόγραμμα πρέπει να περιλαμβάνει αναλυτικά το 
σκοπό και τις ημερομηνίες μετακίνησης, τις πόλεις ανα¬ 
χώρησης και μετάβασης και τον προϋπολογισμό των 
εξόδων μετακίνησης. Απαραίτητο στοιχείο εξέτασης 
της πρότασης μετακίνησης είναι και η σύμφωνη γνώμη 
της αρμόδιας διπλωματικής ή προξενικής αρχής. 

2. Να έχει εκδοθεί πριν από την ημερομηνία αναχώ¬ 
ρησης απόφαση έγκρισης μετακίνησης στην οποία θα 
αναφέρονται: 

α) Το ονοματεπώνυμο και η ιδιότητα του μετακινου- 
μένου υπαλλήλου (κλάδος, βαθμός, ειδικότητα). 

β) Η αφετηρία και ο τόπος μετάβασής του. 

γ) Οι ημερομηνίες μετακίνησης. 

δ) Η συγκεκριμένη αιτία μετακίνησης με συνοπτική 
περιγραφή των εργασιών που θα εκτελέσει. 

ε) Το μέσο μετακίνησης. 

στ) Οι δαπάνες που θα αναγνωριστούν (οδοιπορικά 
έξοδα, ημερήσια αποζημίωση, διανυκτέρευση). 

ζ) Ο προϋπολογισμός της δαπάνης, ο ειδικός φορέας 
και ο ΚΑΕ που βαρύνεται, καθώς και ο αριθμός διαδι- 
κτυακής ανάρτησης (Α.Δ.Α.) της απόφασης ανάληψης 
υποχρέωσης, σύμφωνα με τις διατάξεις του Π.Δ. 113/2010. 

η) Ο αριθμός των ημερών που θα παραμείνει εκτός 
έδρας ή η αυθημερόν επιστροφή. 

θ) Ο αριθμός των ημερών εκτός έδρας μετακίνησης 
κατά μήνα και έτος που δικαιούται ο εκπαιδευτικός ή 
διοικητικός υπάλληλος και ο αριθμός από τις ανωτέρω 
που έχει πραγματοποιήσει μέχρι την προηγούμενη της 
ημέρας μετακίνησής του. 

ι) Σε περιπτώσεις παροχής δωρεάν καταλύματος και 
πλήρους διατροφής από το Δημόσιο ή άλλη πηγή, αυτό 
θα αναγράφεται στην απόφαση έγκρισης μετακίνησης. 

Β. ΑΝΑΓΝΩΡΙΖΟΜΕΝΕΣ ΔΑΠΑΝΕΣ 

Ως δαπάνες για τις ανωτέρω μετακινήσεις αναγνω¬ 
ρίζονται: 

α) Το αντίτιμο των εισιτηρίων των συγκοινωνιακών 
μέσων. 

• Σε περίπτωση πραγματοποίησης των μετακινήσεων 
με Ι.Χ.Ε. αυτοκίνητο ιδιοκτησίας του/της εκπαιδευτι¬ 
κού ή της/του συζύγου, καταβάλλεται η χιλιομετρική 
αποζημίωση σύμφωνα με τα οριζόμενα στο άρθρο 6 
του Ν. 2685/1999. Η αποζημίωση αυτή δεν επιτρέπεται 
να υπερβαίνει συνολικά το αντίτιμο του αεροπορικού 
εισιτηρίου και σε περίπτωση που η διαδρομή αυτή δεν 
καλύπτεται από αεροπορική σύνδεση, τη δαπάνη του 
αντίστοιχου συγκοινωνιακού μέσου. 

• Σε περίπτωση χρήσης των συνήθων συγκοινωνιακών 
μέσων οι μετακινήσεις μπορούν να πραγματοποιούνται 
στην Α' θέση για τους Συντονιστές Εκπ/σης και για τους 
λοιπούς κατά τις διακρίσεις του Ν. 2685/1999. 

• Σε περίπτωση αεροπορικής μετακίνησης, οι σχετικές 
δαπάνες θα αναγνωρίζονται εφόσον έχουν πραγματο¬ 
ποιηθεί στην οικονομική θέση. 

β) Η ημερήσια εκτός έδρας αποζημίωση, σύμφωνα με 
τα άρθρα 19 και 21 του Ν. 2685/1999, όπως αυτά τροπο¬ 
ποιήθηκαν και ισχύουν. 

γ) Τα έξοδα διανυκτέρευσης. 

• Για την αναγνώριση και εκκαθάριση των δαπανών 
ημερήσιας αποζημίωσης και διανυκτέρευσης, εφαρμόζο¬ 
νται ανάλογα τα ισχύοντα εκάστοτε για τους δημοσίους 
υπαλλήλους. 

Γ. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ: 

Ως δικαιολογητικά για την αναγνώριση και εκκαθάριση 
των ανωτέρω δαπανών ορίζονται τα ακόλουθα: 

1. Αντίγραφο υπουργικής απόφασης έγκρισης μετα¬ 
κίνησης. 

2. Ημερολογιακή κατάσταση εις διπλούν, στην οποία 
θα αναφέρονται η ημερομηνία μετακίνησης, ο τόπος 
μετάβασης, η διανυκτέρευση ή αυθημερόν επιστροφή, 
το μέσο μετακίνησης, η δαπάνη των εισιτηρίων καθώς 
και η συνολική δαπάνη. 

Η ανωτέρω υπογράφεται από τον δικαιούχο και θε¬ 
ωρείται από την Προϊσταμένη αρχή, η οποία βεβαιώνει 
την ακρίβεια όλων των αναφερόμενων στην κατάσταση. 

3. Σε περίπτωση μετακίνησης με αεροπλάνο, πλοίο, 
τρένο ή λεωφορείο που εκτελεί υπεραστικό ή διεθνές 
δρομολόγιο απαιτούνται τα οριζόμενα ανωτέρω στην 
παρ. Γ7, κεφ. I. 


4. Σε περίπτωση πραγματοποίησης της μετακίνησης 
με με Ι.Χ.Ε. αυτοκίνητο απαιτούνται: 

α) Υπεύθυνη δήλωση του άρθρου 8 του Ν. 1599/1986 
του μετακινούμενου, στην οποία θα αναφέρονται ο ιδι¬ 
οκτήτης, η μάρκα, ο αριθμός κυκλοφορίας του αυτοκι¬ 
νήτου και ο αριθμός άδειας οδήγησης. 

β) Βεβαίωση αρμόδιας ξένης αρχής ή της οικείας δι¬ 
πλωματικής αρχής από την οποία θα προκύπτει η χι¬ 
λιομετρική απόσταση των πόλεων μεταξύ των οποίων 
μετακινείται. 

γ) Βεβαίωση από αεροπορική εταιρεία για την αξία 
του αεροπορικού εισιτηρίου της αντίστοιχης διαδρο¬ 
μής στη θέση που δικαιούνται να ταξιδεύουν και σε 
περίπτωση που δεν υπάρχει αεροπορική σύνδεση του 
τόπου αναχώρησης και του τόπου προορισμού, βεβαί¬ 
ωση της αρμόδιας αρχής για την αξία του εισιτηρίου 
του φθηνότερου συγκοινωνιακού μέσου της αντίστοιχης 
διαδρομής και στη δικαιούμενη θέση. 

5. Για την καταβολή των δαπανών διανυκτέρευσης 
απαιτούνται: 

α) Τιμολόγιο ή δελτίο παροχής υπηρεσιών από ξενο¬ 
δοχείο ή άλλο κατάλυμα. 

β) Βεβαίωση της οικείας διπλωματικής ή προξενικής 
αρχής Υ^α τον αριθμό των αστέρων του ξενοδοχείου, 
εφόσον αυτός δεν προκύπτει από το εκδοθέν τιμολόγιο 
ή το δελτίο παροχής υπηρεσιών. Επιτρέπεται η διαμονή 
σε ξενοδοχεία μέχρι τεσσάρων αστέρων, για τους Συ¬ 
ντονιστές Εκπαίδευσης και για τους λοιπούς κατά τις 
διακρίσεις του Ν. 2685/1999. 

γ) Εάν η κράτηση του ξενοδοχείου γίνει μέσω πρακτο¬ 
ρείου ή γραφείου ταξιδιών, τότε μαζί με τη θεωρημένη 
απόδειξη πληρωμής θα επισυνάπτεται και φωτοαντί¬ 
γραφο του σχετικού αποδεικτικού (νουοΙίθΓ ή ίεχ) προς 
το ξενοδοχείο από το γραφείο ταξιδιών. 

δ) Όταν η δαπάνη διανυκτέρευσης καταβάλλεται από 
το Δημόσιο ή άλλο φορέα, απαιτείται οι μετακινούμενοι 
υπάλληλοι να ζητούν φωτοαντίγραφο του παραπάνω 
παραστατικού στοιχείου που εκδίδει το ξενοδοχείο επ’ 
ονόματι του Δημοσίου ή άλλου φορέα, επικυρωμένο από 
το φορέα, και να επισυνάπτεται στα δικαιολογητικά της 
σχετικής μετακίνησης. 

6. Κατάσταση πληρωμής σε τρία αντίγραφα, θεω¬ 
ρημένη από την προϊσταμένη αρχή που εξέδωσε την 
εντολή μετακίνησης, στην οποία θα αναγράφονται το 
ονοματεπώνυμο του δικαιούχου, ο αριθμός των ημερών 
εκτός έδρας, το ποσό της ημερήσιας αποζημίωσης, το 
αντίτιμο των εισιτηρίων, η δαπάνη διανυκτέρευσης και 
το συνολικό ποσό που επιβαρύνει το Δημόσιο. 

7. Υπεύθυνη δήλωση του άρθρου 8 του Ν. 1599/1986 του 
μετακινούμενου, από την οποία θα προκύπτει ότι δεν 
έχει λάβει αποζημίωση από άλλη πηγή για το σύνολο 
των δαπανών της συγκεκριμένης μετακίνησης. 

Το περιεχόμενο των υπευθύνων δηλώσεων του άρ¬ 
θρου 8 του Ν. 1599/1986 που αναφέρονται παραπάνω 
μπορεί να περιλαμβάνεται σε μία. 

Η απόφαση αυτή, ως προς το Κεφ. I ισχύει για μετα¬ 
κινήσεις που έχουν πραγματοποιηθεί για το χρονικό 
διάστημα ενός (1) έτους πριν τη δημοσίευση της πα¬ 
ρούσας και εφεξής, ως προς δε τα Κεφ. II και III από τη 
δημοσίευση της στην Εφημερίδα της Κυβερνήσεως. Από 
την έναρξη ισχύος της παρούσας κανονιστικής απόφα¬ 
σης, καταργείται κάθε άλλη που ρυθμίζει διαφορετικά 
τα αναφερόμενα θέματα. 

Για περιπτώσεις που δεν καλύπτονται από τα οριζό¬ 
μενα στην παρούσα απόφαση, εφαρμόζονται ανάλογα 
τα εκάστοτε ισχύοντα για τους δημοσίους υπαλλήλους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. απόφ. 132 (2) 

Τροποποίηση της υπ’ αριθ. 19/2013 απόφασης Δημάρχου 
«Καθιέρωση υπερωριακής εργασίας υπαλλήλων Ιδι¬ 
ωτικού Δικαίου Αορίστου Χρόνου» του Δήμου Αγρί¬ 
νιου για το έτος 2013. 

Ο ΔΗΜΑΡΧΟΣ ΑΓΡΙΝΙΟΥ 

Έχοντας υπόψη: 

1. Τις διατάξεις της παρ. 1 του άρθρου 58 του Ν. 
3852/2010 «Πρόγραμμα Καλλικράτη». 

2. Τις διατάξεις του άρθρου 176 του Ν. 3584/07 «Κώδι¬ 
κας κατάστασης δημοτικών και κοινοτικών υπαλλήλων». 

3. Τις διατάξεις του άρθρου 20 του Ν. 4024/2011» Συ- 
νταξιοδοτικές ρυθμίσεις, ενιαίο μισθολόγιο - Βαθμολό- 
γιο....δημοσιονομικής στρατηγικής 2012-2015». 

4. Τις διατάξεις της παρ. 10 του άρθρου 12 του 
Ν. 2503/97 «Διοίκηση οργάνωση στελέχωση της Περι¬ 
φέρειας άλλες διατάξεις». 

5. Την υπ’ αριθ. οικ. 2/78400/0022/14.11.2011 Εγκύκλιο 
του Υπουργείου Οικονομικών «Παροχή οδηγιών για την 
εφαρμογή του Ν. 4024/2011». 

6. Την υπ’ αριθμ. 37875/7910/30-5-2011 απόφαση Γ ενικού 
Γραμματέα Αποκεντρωμένης Διοίκησης Πελοποννήσου 
Δυτικής Ελλάδος και Ιονίου «Καθορισμός Λειτουργίας 
των υπηρεσιών του Δήμου Αγρίνιου σε 12ωρη και 24ωρη 
βάση» (ΦΕΚ 1468/Β/17- 6-2011) 

7. Την υπ’ αριθμ. 64993/13431/5-9-2011 απόφαση Γ ενικού 
Γ ραμματέα Αποκεντρωμένης Διοίκησης Πελοποννήσου 
Δυτικής Ελλάδος και Ιονίου «Εγκριση Οργανισμού Εσω¬ 
τερικής Υπηρεσίας Δήμου Αγρίνιου» (ΦΕΚ 2183/Β/29-9- 
2011 ). 

8. Η δαπάνη θα αντιμετωπισθεί από τις πιστώσεις 
των ΚΑ του Προϋπολογισμού του Δήμου, οικονομικού 
έτους 2013. 

9. Την υπ’ αριθμ. 19/14-1-2013 απόφαση Δημάρχου περί 
«Καθιέρωση υπερωριακής εργασίας υπαλλήλων Αορί¬ 
στου Χρόνου του Δήμου Αγρίνιου για το έτος 2013». 

10. Την 89/20-3-2013 απόφαση Δημοτικού Συμβουλίου 
όπου μεταφέρθηκε πίστωση 30.000,00 ευρώ από τον 
Κ.Α. 20-6022.006 στον Κ.Α. 15-6022.003 

11. Το υπ’ αριθμ. 31434/8-4-2013 έγγραφο Διεύθυνσης 
Οικονομικών Υπηρεσιών Δήμου Αγρίνιου. 


12. Το γεγονός ότι είναι απαραίτητοι για απογευμα¬ 
τινή υπερωριακή απασχόληση, στο Τμήμα Καθαρισμού 
Κτιρίων και Εγκαταστάσεων τριάντα (30) υπάλληλοι 
ΥΕ, αποφασίζουμε: 

Τροποποιούμε την υπ’ αριθ. 19/2013 απόφαση Δημάρ¬ 
χου «Καθιέρωση υπερωριακής εργασίας υπαλλήλων Αο¬ 
ρίστου Χρόνου του Δήμου Αγρίνιου για το έτος 2013» η 
οποία δημοσιεύτηκε στο υπ’ αριθ. ΦΕΚ 256/τ. Β'/8-2-2013, 
ως εξής: 

α) στην 8η σελίδα της απόφασης, στο αποφασιστικό 
μέρος, (αριθμός σελίδας ΦΕΚ 4568β) 

από το λανθασμένο: 20.6022.006 

στο ορθό: 15-6022.003 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγρίνιο, 9 Απριλίου 2013 

Ο Δήμαρχος 
ΠΑΥΛΟΣ Π. ΜΟΣΧΟΛΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην υπ’ αριθμ. ΔΟΛ/ΚΕΠ/Φ4-21/4621/12.2.2013 απόφαση 
του Υπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης που δημοσιεύτηκε στο ΦΕΚ 606/ 
Β'/15.3.2013 με θέμα: «Μεταφορά θέσης από το ΚΕΠ με 
κωδικό 397 του Δήμου Σουφλίου ΝομούΈβρου στο ΚΕΠ 
με κωδικό 593 του Δήμου Κομοτηνής Νομού Ροδόπης» 
διορθώνεται: 

το εσφαλμένο: «...μετατάσσεται, η μόνιμη υπάλληλος 
Μαντάκη Βασιλική του Χρήστου, κατηγορίας ΠΕ, του 
κλάδου Διεκπεραίωσης Υποθέσεων Πολιτών...», 

στο ορθό: «...μετατάσσεται, η μόνιμη υπάλληλος Μα¬ 
ντάκη Βασιλική του Χρήστου, κατηγορίας ΔΕ, του κλά¬ 
δου Διεκπεραίωσης Υποθέσεων Πολιτών...». 

(Από το Υπουργείο Διοικητικής 
Μεταρρύθμισης και Ηλεκτρονικής Διακυβέρνησης) 

-♦- 

(4) 

Στην υπ’ αριθμ. οικ. 26588/10120/15-03-2013 απόφαση 
που αφορά την καθιέρωση και κατανομή ωρών υπερω- 
ριακής απασχόλησης με αμοιβή στο Προσωπικό Δακο- 
κτονίας 2013 των Περιφερειακών Ενοτήτων Περιφέρειας 
Κρήτης που δημοσιεύθηκε στο τεύχος 795/Β/05-04-2013 
διορθώνεται 

το εσφαλμένο: «Καθιερώνουμε απογευματινή υπερωρι- 
ακή εργασία, με αμοιβή για το προσωπικό δακοκτονίας 
μέχρι 31/12/2012...» 

στο ορθό: «Καθιερώνουμε απογευματινή υπερωριακή 
εργασία, με αμοιβή για το προσωπικό δακοκτονίας μέχρι 
31/12/2013...». 

(Από την Περιφέρεια Κρήτης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.61.9 1 ") 


Ηλεκτρονική Διεύθυνση: ΙιίΙρ://νννννν.βί. 9 ΐ· - β-πιαϊΙ: ννβόπΐ33ίβΓ.βΙ@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0200945 1804 1 30008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































